钦定古今图书集成/历象汇编/庶征典/第062卷 > 南齐
## 钦定古今图书集成/历象汇编/庶征典/第062卷 > 南齐

### 高帝建元元年大风

按《南齐书高帝本纪》。不载。　按《五行志》。“建元元年十
一月庚戌。风夜暴起。云雷合冥。从戌亥上来。”

建元四年，大风。

按《南齐书高帝本纪》。不载　按《五行志》。“四年十一月
甲寅。酉时。风起小驶。至二更。雪落。风转浪津。”

### 武帝永明四年大风

按《南史齐武帝本纪》，“永明四年二月丙寅，大风，吴兴
偏甚，树叶皆赤。”　按《五行志》，“永明四年二月丙寅巳
时，风迅急。十一月己丑戌时，风迅急，从西北戌亥上
来。”

永明五年，大风。

按《南齐书。武帝本纪》。不载。　按《五行志》。“五年五月乙
酉子时。风迅急。从西北戌亥上来永明七年。大风。

按《南齐书武帝本纪》。不载。　按《五行志》，“七年正月丁
卯，阳征阴贼之日。时加子，风起迅急，从北方子丑上
来，暴疾，寅时止。”

永明八年，大风。

按《南史齐武帝本纪》，“永明八年六月乙酉，都下大风，
发屋。”

按《南齐书五行志》：“八年六月乙酉，加子时，风起迅急
暴疾，发屋折木，尘沙从西南未上来，因雷雨，须臾风
微雨止。”

永明九年，大风。

按《南齐书武帝本纪》，不载。　按《五行志》，“九年七月甲
寅，阳羽廉贞之日，时加亥，风起迅急，从东方来，暴疾
彭勃浪津。至乙卯，阴贼，时渐微，名羽动。九月乙丑，时
加未，雷骤雨，风起迅急，暴疾，浪津，从西北戌上来。十
月壬辰，阳羽奸邪之日，时加丑，风起从北方子丑上
来，暴疾浪津，迅急尘埃。五日寅时渐微，名羽动宫。”
永明十年大风。

按《南齐书武帝本纪》，不载　按《五行志》，“十年正月辛
巳，阳商宽大之日，时加寅，风从西北上来，暴疾浪津
迅急，扬沙折木，酉时止。二月甲辰，阳征奸邪之日，时
加辰，风起迅急，从西北亥上来，暴疾，彭勃浪津，至酉
时止。三月丁酉，阳征廉贞之日，时加未，风从北方子
丑上来，迅急暴疾，浪津，戌时止。七月庚申，阴角贪狼
之”日，时加午，风从东北丑上来，迅急浪津，至辛酉巳
时渐微。

永明十一年，大风。

按《南齐书武帝本纪》，不载。　按《五行志》，“十一年二月
庚寅，阳角廉贞之日，时加亥，风从西北亥上来，迅疾
浪津；丑时渐微，为角动角。七月甲寅，阳羽廉贞之日，
时加巳，风从东北寅上来，迅疾浪津，发屋折木。戊夜
渐微，为羽动征。己巳，阳角宽大之日，时加未，风从戌
上来，暴疾良久止，为角动商及宫。凡时无专恣，疑阴
阳”相薄。

### 郁林王隆昌元年大风

按《南齐书郁林王本纪》，不载。　按《五行志》，“隆昌元年
三月乙酉未时，风起浪津，暴急从北方上来，应本传
瞀乱。”

### 明帝建武二年秋大风

建武三年秋，大风。

建武四年秋，大风。

按：以上《南齐书明帝本纪》俱不载。　按《五行志》，“建武
二年、三年、四年，每秋七月、八月辄大风，三吴尤甚，发
屋折木杀人。”京房占：“狱吏暴风害人，时帝严刻。”

### 东昏侯永元元年大风

按《南齐书。东昏侯本纪》。不载　按《五行志》。永元元年
七月十二日。大风。京师十围树及官府居民屋皆拔
倒。